













UREDBA O SPREMEMBAH IN DOPOLNITVAH UREDBE O ZAVAROVANIH PROSTO ŽIVEČIH RASTLINSKIH VRSTAH

PREDLOG


EVA: 2026-2580-0019


I.	UVOD
1.	Razlogi in podlage za izdajo

Pravna podlaga:
Uredba se izdaja na podlagi prvega odstavka 26. člena in prvega odstavka 81. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP, 18/23 – ZDU-1O in 97/25).

Rok za izdajo:
Rok za izdajo predpisa je 16.6.2026. Sprejem predpisa določa prvi odstavek 49. člena Zakona o spremembah in dopolnitvah Zakona o ohranjanju narave (Uradni list RS, št. 97/25; v nadaljnjem besedilu: ZON-F), ki določa, da se Uredba o zavarovanih prosto živečih živalskih vrstah (Uradni list RS, št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19) in Uredba o zavarovanih prosto živečih rastlinskih vrstah (Uradni list RS, št. 46/04, 110/04, 115/07, 36/09 in 15/14) uskladita z novim 14.a členom zakona v šestih mesecih po uveljavitvi ZON-F.

Glavni razlogi za izdajo:
Uredba o zavarovanih prosto živečih rastlinskih vrstah se mora uskladiti z novim 14. a členom Zakona o spremembah in dopolnitvah Zakona o ohranjanju narave (Uradni list RS, št. 97/25).

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predloga.

5.	Prikaz sodelovanja javnosti

Gradivo ni bilo predmet sodelovanja z javnostjo.



II.	BESEDILO ČLENOV
Na podlagi prvega odstavka 26. člena in prvega odstavka 81. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP, 18/23 – ZDU-1O in 97/25) Vlada Republike Slovenije izdaja

Uredbo o spremembah in dopolnitvah Uredbe o zavarovanih prosto živečih rastlinskih vrstah
1. člen

	V Uredbi o zavarovanih prosto živečih rastlinskih vrstah (Uradni list RS, št. 46/04, 110/04, 115/07, 36/09 in 15/14) se v 10., 11., 12., 13., 14., 20.,  členu beseda »dovoljenje« v ustreznih sklonih in številih nadomesti z besedo »odločba« v ustreznem sklonu in številu.

2. člen

	V 6. členu se beseda »dovoljenje« v ustreznem sklonu nadomesti z besedo »odločba« v ustreznem sklonu.

	V prvem odstavku se pred besedo »dovoli« doda besedilo »odredi oziroma«.

	V tretjem odstavku se:

	– v prvi alineji črta besedilo »in vseh izvrševalcev ravnanja, če ravnanje izvršuje več oseb«,
	– v šesti alineji beseda »in« nadomesti z vejico,
	– vejica na koncu sedme alineje nadomesti z besedo »in« in
	– za sedmo alinejo doda nova alineja, ki se glasi: »- način poročanja o izvršitvi ravnanja iz prve alinee.«.


3. člen

	V 7. členu se v prvem odstavku beseda »Dovoljenje« nadomesti z besedo »Odločba«.

	Na koncu prvega odstavka se doda stavek, ki se glasi: »Za izdajo odločbe iz 6. člena te uredbe ni treba pridobiti strokovnega mnenja, če so izpolnjeni pogoji za nujni ukrep v javnem interesu v skladu z zakonom, ki ureja splošni upravni postopek.«.

4. člen

	V 8. členu se prvi odstavek spremeni tako, da se glasi: »Odločba iz 6. člena te uredbe se izda na podlagi vloge, razen za odločbo, ki se izda izključno po uradni dolžnosti.«.

	V drugem odstavku se:

	– v prvi alineji beseda »dovoljenje« nadomesti z besedo »odločbo« in
	– v drugi alineji črta besedilo »in vseh izvrševalcev ravnanja, če ravnanje izvršuje več oseb«.


5. člen

	V 11. členu se v drugem odstavku:

	– v sedmi alineji beseda »in« nadomesti z vejico,
	– v osmi alineji vejica nadomesti z besedo »in« in,
	– za osmo alinejo doda nova alineja, ki se glasi: »- način poročanja o izvršitvi ravnanja iz prve alinee.«.


PREHODNE IN KONČNE DOLOČBE
6. člen

	Ta uredba začne veljati petnajsti dan po objavi v Uradnem listu Republike Slovenije.


III.	OBRAZLOŽITEV

K 1. členu:
V povezavi z novim 14.a členom ZON-F se v celotni uredbi namesto izraza dovoljenje v ustreznem sklonu in številu uporabi pojem odločba v ustreznem sklonu in številu.

K 2. členu:
V 6. členu se v skladu s 14.a členom ZON-f poleg dovolitve posega predvidi tudi odreditev posega v zavarovane vrste v primeru, če je odločba izdana po uradni dolžnosti. V tretjem odstavku se v prvi alineji pri zahtevi, da se v odločbi zapiše navedbo fizične ali pravne osebe, ki bo izvršila ravnanje, izbriše besedilo »in vseh izvrševalcev ravnanja, če ravnanje izvršuje več oseb,«, saj to pomeni uskladitev z Uredbo o zavarovanih prosto živečih živalskih vrstah (Uradni list RS št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19), ki ima zapisano enako rešitev,  saj strokovno zadošča, da se v odločbo zapiše odgovorno osebo pravne osebe in kar obenem predstavlja odpravo manjše administrarivne ovire. Prav tako se v smislu uskladitve z Uredbo o zavarovanih prosto živečih živalskih vrstah doda nova alineja, ki določa, da je sestavni del odločbe tudi način poročanja o izvršitvi ravnanja iz prve alinee.

K 3. členu:
Ne glede na to, da to že ureja deveti odstavek 14.a člena, je zaradi večje jasnosti predpisa v prvem odstavku 7. člena, ki za izdajo odločbe iz 6. člena uredbe, dodana navedba, ki jo sicer vsebuje že zakon, da za izdajo odločbe za poseg v zavarovane vrste ni treba pridobiti strokovnega mnenja, če so izpolnjeni pogoji za nujni ukrep v javnem interesu v skladu z zakonom, ki ureja splošni upravni postopek.

K 4. členu:
V 8. členu se v skladu s 14.a členom ZON v prvem odstavku predvidi tudi možnost, da se odločba iz 6. člena za raziskovanje, doseljevanje in ponovno naseljevanje lahko izda na podlagi vloge. V drugi alineji drugega odstavka pa se podobno kot v 6. členu tudi pri vlogi črta besedilo »in vseh izvrševalcev ravnanja, če ravnanje izvršuje več oseb«, zaradi uskladitve z Uredbo o zavarovanih prosto živečih živalskih vrstah in kar pomeni obenem odpravo manjše administrativne ovire.

K 5. členu:
V povezavi z novim 14.a členom ZON-F se v celotni uredbi namesto izraza dovoljenje v ustreznem sklonu in številu uporabi pojem odločba v ustreznem sklonu in številu.

K 6. členu:
Uredba začne veljati petnajsti dan po objavi v Uradnem listu Republike Slovenije.



IV.	PRILOGE

Priloge niso priložene.
Ustvarjeno v MOPED-DOCS, 20. 08. 2026 15:30:12
